Fjármálaeftirlitið vekur athygli á tveimur umræðuskjölum frá Evrópsku bankaeftirlitsstofnuninni ( EBA ) Fjármálaeftirlitið vekur athygli á tveimur umræðuskjölum frá Evrópsku bankaeftirlitsstofnuninni ( EBA ) sem hægt er að nálgast á heimasíðu þess . Annars vegar er um að ræða drög að nýjum sameiginlegum viðmiðunarreglum EBA og ESMA um hæfi stjórnar - og lykilstarfsmanna og samsetningu stjórnar í evrópskum fjármálafyrirtækjum . Hins vegar er um að ræða drög að endurskoðuðum viðmiðunarreglum EBA um innri stjórnarhætti ( EBA Guidelines on Internal governance ( GL 44 ) ) sem Fjármálaeftirlitið innleiddi fyrr á þessu ári með Leiðbeinandi tilmælum um innri stjórnarhætti fjármálafyrirtækja nr. 1 / 2016 . Drög að nýjum sameiginlegum viðmiðunarreglum EBA og ESMA um hæfi stjórnar - og lykilstarfsmanna og samsetningu stjórnar í evrópskum fjármálafyrirtækjum miða að því að bæta og samræma enn frekar mat á hæfi og tryggja góða stjórnarhætti í fjármálafyrirtækjum . Vakin er sérstök athygli á viðauka 1 við viðmiðunarreglurnar en þar er að finna sniðmát að sjálfsmati sem stjórnir fyrirtækja geta nýtt sér til að leggja mat á samsetningu þeirra . Fjármálaeftirlitið hyggst nýta umrætt sniðmát í störfum sínum og mun jafnframt útbúa sambærilegt sjálfsmat fyrir stjórnir lífeyrissjóða og vátryggingafélaga . Drög að endurskoðuðum viðmiðunarreglum EBA um innri stjórnarhætti ( EBA Guidelines on Internal governance ( GL 44 ) ) sem Fjármálaeftirlitið innleiddi fyrr á þessu ári með Leiðbeinandi tilmælum um innri stjórnarhætti fjármálafyrirtækja nr. 1 / 2016 miða að því að samræma enn frekar kröfur um stjórnarhætti fjármálafyrirtækja í Evrópu í samræmi við kröfur sem gerðar eru í CRD IV regluverkinu .